***PRESSEMELDING Oslo, 15. februar 2017***

Best Western vokser i Trøndelag

Stav Hotel utenfor Trondheim åpner denne uken som Best Western hotel, et hotell med en meget strategisk plassering mellom Trondheim sentrum og Trondheim Lufthavn Værnes.

Stav Hotel er et hyggelig hotell med gode kurs- og konferansemuligheter, utstillingsarealer, restaurant med panoramautsikt over Trondheimsfjorden og Trøndelagsbygdene, og 67 gjesterom med god standard. Den populære kroen for veifarende gjenåpnes nå i vinter, og lokale gjester så vel som yrkesreisende trives godt på hotellet som ligger kun 10 minutter fra Trondheim Lufthavn Værnes og 15 minutter fra Trondheim sentrum. Hotellet er også perfekt som overnatting for ferie/fritidsreisende på vei nordover eller sørover i Norge, med gode parkeringsmuligheter både for privatbiler og busser.

”Stav Hotel har en perfekt beliggenhet med tanke på både ferie/fritidsreisende og yrkestrafikken,” sier Hege Ramm, Country Manager Norway. ”Vi er glade for at eieren Francis Hay har valgt Best Western som samarbeidspartner, og dette vil styrke vår posisjon i Midt-Norge.”

”Hotelleier Francis Hay og hotellsjef Phillippa Sandø uttrykker glede og entusiasme på vegne av alle ansatte, som ser frem til å være tilbake med Best Western. For de ansatte og gjestene betyr det mye at vi tilhører en kjede som har høy standard og setter krav til hotellets service, drift og god markedsføring. Vi har tro på at Best Western vil øke sin markedsandel i Skandinavia, og vi er stolte over å kunne være en del av dette. Vi forventer at tilhørigheten i Best Western vil gi oss økt belegg, enda flere fornøyde gjester, godt samarbeid med marked- og salgsteam i Best Western – og muligheter til utvikle Stav hotell videre innen overnatting, servering av mat, møter og konferanser.”

For mer informasjon kontakt:

*Francis S. Hay, Eier Stav Hotel AS*

*Tel: +47 922 99 000*

*Email:* *francis@norinvest.no*

*Phillippa Sandø, Hotellsjef Stav Hotel AS*

*Tel: +47 412 26 754*

*Email:* *ps@stavhotel.no*

*Hege Ramm, Country Manager Norway*

*Best Western Hotels & Resorts*

*Tel: +47 920 23 490*

*Email:* *hege.ramm@bestwestern.no*